Maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2002/C 168/06)

Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 artikla

SAN ( ) SMM (x)

Kansallisen asiakirjan numero: 105/00

1. Jäsenvaltion toimivaltainen viranomainen Nimi: Direcção-Geral do Desenvolvimento Rural

Osoite: Av. Defensores de Chaves, n.o 6, P-1049-063 Lisboa

Puh. (351) 213 18 43 00

Faksi (351) 213 52 13 46

2. Hakijaryhmittymä 2.1 Nimi: Federação Agrícola dos Açores CRL

2.2 Osoite: Av.a Álvaro M. Homem, 31, P-9700-017 Angra do Heroismo, Terceira Açores

Puh. (351) 295 62 83 50

Faksi (351) 295 62 83 50

2.3 Kokoonpano: tuottaja/jalostaja (x) muu ( )

3. Tuotelaji: Luokka 1.1 - Tuore liha ja muut eläimenosat

4. Eritelmä (yhteenveto 4 artiklan 2 kohdan edellytyksistä)

4.1 Nimi: Carne dos Açores

4.2 Kuvaus: Azorien autonomisella alueella syntyneistä ja siellä perinteisten menetelmien mukaisesti kasvatetuista ja teurastetuista nautaeläimistä peräisin oleva liha. Eläimen sukupuolesta ja teurasiästä riippuen Carne dos Açores -naudanliha voidaan jakaa kolmeen tuotelajiin: Carne de Vitela dos Açores (Azorien vasikanliha, enintään 9 kuukauden ikäisinä teurastetut, enintään 180 kilogrammaa painavat uros- ja naaraspuoliset eläimet), Carne de Novilho dos Açores (Azorien mullinliha, enintään 24 kuukauden ikäisinä teurastetut urospuoliset eläimet, joiden ruhon paino on yli 180 kilogrammaa) ja Carne de Novilha dos Açores (Azorien hiehonliha, enintään 30 kuukauden ikäisinä tai ennen ensimmäistä poikimista teurastetut naaraspuoliset eläimet, joiden ruhon paino on yli 175 kilogrammaa). Vasikanliha on mureaa, väriltään vaaleanpunaista, erittäin mehevää, lihaskudoksen välissä on hieman rasvaa, ja lihan rakenne on pehmeä. Sen aromi ja maku ovat tuotteelle ominaiset ja liittyvät kiinteästi perinteiseen tuotantotapaan ja erityisesti laiduntamiseen ja ravinnon laatuun. Vasikanruhot voidaan luokitella yhteisön naudanruhojen luokitteluasteikon luokkiin E, U, R tai O, ja niissä on vain niukasti pintarasvaa, minkä vuoksi ne kuuluvat edellä mainitun asteikon rasvaisuusluokkiin 2 tai 3. Pinta- ja ontelorasva on väriltään marmorin valkoista ja koostumukseltaan kiinteää. Azorien mullin- ja hiehonliha on mureaa, väriltään punaisesta tummanpunaiseen, erittäin mehevää, lihaskudoksen välissä on hieman rasvaa, ja lihan rakenne on pehmeä. Maku ja aromi ovat tuotteelle ominaiset ja liittyvät kiinteästi perinteiseen tuotantotapaan ja erityisesti laiduntamiseen ja ravinnon laatuun. Ruhot voidaan luokitella yhteisön naudanruhojen luokitteluasteikon luokkiin E, U, R tai O, ja niissä on hieman pintarasvaa, minkä vuoksi ne kuuluvat edellä mainitun asteikon rasvaisuusluokkiin 2 tai 3. Sellaisina vuosina, jolloin ravintoa on niukasti, voidaan kuitenkin poikkeuksellisesti hyväksyä myös ruhojen sijoittaminen rasvaisuusluokkaan 1. Pinta- ja ontelorasva on väriltään marmorin valkoista ja koostumukseltaan kiinteää. Azorien naudanliha on mureaa, väriltään tummanpunaista, erittäin mehevää, lihaskudoksen välissä on hieman rasvaa, ja lihan rakenne on pehmeä. Sen aromi ja maku ovat tuotteelle ominaiset ja liittyvät kiinteästi perinteiseen tuotantotapaan ja erityisesti laiduntamiseen ja ravinnon laatuun. Naudanruhot voidaan luokitella yhteisön naudanruhojen luokitteluasteikon luokkaan O, ja niissä on hieman pintarasvaa, minkä vuoksi ne kuuluvat edellä mainitun asteikon rasvaisuusluokkiin 1, 2 tai 3.

4.3 Maantieteellinen alue: Maantieteellinen alue, jolla Carne dos Açores -naudanlihan tuotantoon käytetyt eläimet syntyvät ja jolla ne kasvatetaan ja teurastetaan, rajoittuu kaikille Azorien saariryhmään kuuluville saarille: Santa Maria, São Miguel, Terceira, São Jorge, Graciosa, Pico, Faial, Flores ja Corvo.

4.4 Alkuperätodisteet: Maantieteellistä merkintää saadaan käyttää ainoastaan sellaisten eläinten ruhoista, jotka ovat syntyneet ja jotka on kasvatettu edellä määritellyllä maantieteellisellä tuotantoalueella sijaitsevilla tiloilla, joilla on käytössä asianmukaisesti ajan tasalla pidetyt eläinten rekisteröinti- ja tunnistusjärjestelmät. Tiloilla on myös noudatettava kaikkia eläinten ruokintaa ja terveyttä koskevia sääntöjä sekä valvonta- ja varmennusjärjestelmää, josta määrätään "Regras de Controlo e Certificação da Carne dos Açores" -säännöstössä.

4.5 Tuotantomenetelmä: Ruhot saadaan teurastamalla ja leikkaamalla naudoista, jotka on kasvatettu vanhojen perinteisten menetelmien mukaisesti ja teurastettu määritellyllä maantieteellisellä alueella. Teurastus tapahtuu maantieteellisellä tuotantoalueella sijaitsevissa hyväksytyissä teurastamoissa. Teurastus tapahtuu keskeytyksettä jatkuvina sarjoina erissä, jotka muodostetaan ennen teurastamolle tuontia eri tiloilta peräisin olevista eläimistä. Verenlasku ja sisälmysten poistaminen suoritetaan välittömästi pakollisen tainnutuksen jälkeen. Teurastuksessa on aina läsnä teknisen valvonta- ja varmennusyksikön teknikko tai hänen asianmukaisesti valtuuttamansa edustaja, jonka tehtävänä on ruhojen tunnistus. Post mortem -tarkastuksen jälkeen ruhot siirretään jäähdytystiloihin, joissa niiden lihaskudoksen lämpötila lasketaan 24 tunnin kuluessa seitsemään celsiusasteeseen (± 1 °C). Ruhoja säilytetään niiden lähettämiseen saakka jäähdytetyssä tilassa, jonka lämpötila on 2-4 celsiusastetta ja suhteellinen kosteus 85-90 prosenttia. Riiputtaminen jäähdytetyissä tiloissa kestää seitseman päivää, mutta ruhojen toimittaminen myyntiin sallitaan kolmannesta teurastusta seuraavasta päivästä alkaen. Lihan pH-arvon 24 tuntia teurastamisen jälkeen on oltava alle 6. Pakastaminen ennen myyntiä lopulliselle kuluttajalle on kielletty.

4.6 Yhteys maantieteelliseen alkuperään: Tuottajat ovat aina halunneet säilyttää kaikki Azorien karjankasvatukselle ominaiset perinteet ja erityispiirteet. Azorien tuotantojärjestelmä on luonnonmukainen ja mahdollistaa karjankasvatuksen ja saarten ekologisten olosuhteiden välisen tasapainon säilymisen. Perinteiden mukaisesti eläimet kasvatetaan Azorien niityillä, joiden laiduntamisolosuhteet ovat läheisessä ja suorassa yhteydessä alueen kasvillisuuteen ja ilmastoon. Niittyjen merkitys Azorien maataloudelle on kiistaton niiden laajuuden ja hedelmällisyyden vuoksi, ja niiden ansiosta saarilla voidaan kasvattaa runsaasti karjaa. Jo 1500-luvulta lähtien aikakirjoissa on viittauksia Azoreilla tuotetun lihan erinomaisiin ominaisuuksiin, jotka eivät liity mihinkään määrättyyn rotuun vaan naudanlihan tuotantomenetelmään.

4.7 Valvontaelin: Nimi: IAMA - Instituto de Alimentação e Mercados Agrícolas

Osoite: Rua do Passal, n.o 150, P-9500 Ponta Delgada.

4.8 Merkintä: Pakolliset maininnat: "Carne dos Açores - maantieteellinen merkintä" sekä asianmukaisesti numeroitu varmennusmerkintä, josta ilmenee tuotteen ja varmennuselimen nimi.

4.9 Kansalliset vaatimukset: Kaikki voimassa olevan kansallisen ja yhteisön lainsäädännön mukaiset asiaa koskevat säännökset.

EY N:o G/PT/00155/2000.09.14.

Täydellisen asiakirjan vastaanottopäivä: 23.7.2001.